Source: http://legislatie.just.ro/Public/DetaliiDocument/219327
Timestamp: 2019-12-16 08:52:18+00:00

Document:
... 5.9. Noile investiții
... 5.10. Rata reglementată a rentabilității
... 4. Principii + Articolul 6(1) La stabilirea tarifelor de distribuție se consideră costurile și veniturile asociate serviciului de distribuție.(2) Serviciul de distribuție constă în asigurarea distribuției de energie electrică, inclusiv a energiei reactive, precum și a activității de măsurare a energiei electrice distribuite conform condițiilor asociate licenței de distribuție.(3) La fundamentarea tarifelor de distribuție se au în vedere costurile și veniturile asociate altor activități, după cum urmează:a) activități reglementate, prevăzute în condițiile asociate licenței de distribuție:– emiterea de avize de amplasament și de avize tehnice de racordare; ... – realizarea lucrărilor de racordare la rețelele electrice de distribuție; ... – emiterea de studii de soluție în vederea racordării utilizatorilor la rețelele electrice de distribuție; ... – alte activități reglementate; ... ... b) activități nereglementate:– închirieri (stâlpi, transformatoare, spații administrative a căror folosință este cedată integral unui terț etc.); ... – valorificarea deșeurilor, ... – cedări/vânzări de active; ... – servicii de IT prestate de operatorul de distribuție; ... – servicii de telecomunicații prestate de operatorul de distribuție; ... – alte servicii prestate de operatorul de distribuție. ... (la 18-12-2018, Litera b) din Alineatul (3) , Articolul 6 , Punctul 4. a fost modificată de Punctul 1, Articolul I din ORDINUL nr. 193 din 14 decembrie 2018, publicat în MONITORUL OFICIAL nr. 1068 din 18 decembrie 2018 ) ... + Articolul 7Operatorii de distribuție au obligația de a transmite ANRE, la termenele și în formatele stabilite, datele și informațiile necesare acesteia pentru stabilirea veniturilor reglementate, respectiv a tarifelor de distribuție. + Articolul 8La calculul tarifelor de distribuție, orice cost și venit justificat asociat activității de distribuție este luat în considerare o singură dată. + Articolul 9Tarifele de distribuție sunt aprobate de ANRE pentru fiecare operator de distribuție în parte. + Articolul 10Tarifele de distribuție aprobate pentru fiecare operator de distribuție sunt unice pentru rețeaua de distribuție deținută de acesta. + Articolul 11Pentru fiecare an al perioadei de reglementare, venitul reglementat pentru serviciul de distribuție trebuie să respecte condiția prevăzută la art. 109. + Articolul 12(1) Toate datele necesare determinării veniturilor care sunt transmise de operatorul de distribuție sunt exprimate în termeni reali, respectiv în valori monetare aferente anului de referință al fiecărei perioade de reglementare.(2) Efectul inflației asupra costurilor este acoperit prin intermediul RI aplicată anual tarifelor. + Articolul 13ANRE verifică fundamentarea tarifelor de distribuție pentru fiecare an al perioadei de reglementare. + Articolul 14În procesul de verificare, ANRE ia în considerare solicitarea transmisă de operatorul de distribuție pentru perioada de reglementare p + 1 ținând cont, în principal, de:a) cantitatea justificată de energie electrică prognozată a fi distribuită, cu luarea în considerare a indicelui de creștere economică prognozat de Comisia Națională de Prognoză pentru perioada respectivă; ... b) standardele de performanță și alte cerințe impuse operatorului de distribuție conform legislației în vigoare; ... c) stabilitatea tarifelor; ... d) CPT reglementat pe niveluri de tensiune conform planului de reducere aprobat de ANRE; ... e) dezvoltarea optimă a rețelelor electrice de distribuție; ... f) rata reglementată a rentabilității aplicată bazei reglementate a activelor rețelei de distribuție; ... g) taxele stabilite de autoritățile centrale sau locale aferente serviciului de distribuție; ... h) viabilitatea financiară a operatorului de distribuție. ... + Articolul 15ANRE are dreptul să corecteze proiecția tarifelor de distribuție pentru o perioadă de reglementare sau pentru un an, cu anunțarea prealabilă a operatorului de distribuție asupra motivelor și cu respectarea principiilor prezentei metodologii, în cazul în care constată că:a) stabilirea tarifelor s-a efectuat pe baza unor informații dovedite a fi incorecte sau incomplete, furnizate de operatorul de distribuție; ... b) există greșeli de calcul în stabilirea tarifelor de distribuție sau erori/omisiuni în stabilirea veniturilor reglementate, inclusiv erori de prognoză în stabilirea veniturilor reglementate; ... c) un cost justificat, asociat serviciului de distribuție, a fost inclus de mai multe ori; ... d) au intervenit schimbări legislative importante care conduc la modificarea costurilor aferente serviciului de distribuție. ... + Articolul 16Situația prevăzută la art. 15 necesită corectarea veniturilor reglementate prin corectarea informațiilor eronate, recalcularea și aprobarea noilor tarife aplicate de operatorul de distribuție în cauză. + Articolul 17Operatorul de distribuție este obligat să organizeze și să țină situații contabile separate în conformitate cu condițiile asociate licenței de distribuție. + Articolul 18(1) Situațiile contabile menționate la art. 17 trebuie să permită ANRE cunoașterea fiecărui element de venit și cost pentru activitățile reglementate și pentru activitățile nereglementate. (2) ANRE are dreptul să solicite detalierea oricărui element de cost sau venit cuprins în situațiile contabile transmise de operatorul de distribuție. + Articolul 19(1) Pentru a fi considerate costuri justificate economic, costurile efectuate de operatorii de distribuție trebuie să fie necesare, oportune, eficiente și să reflecte condițiile pieței, astfel:a) necesar - nevoia obiectivă a operatorului de a realiza acel cost; ... b) oportun - amânarea costului este de natură a produce prejudicii operatorului de distribuție și/sau utilizatorului; ... c) eficient - realizarea costului este de natură a aduce beneficii viitoare operatorului de distribuție și utilizatorului; ... d) să reflecte condițiile pieței - costul realizat de către operatorul de distribuție reflectă cele mai bune condiții ale pieței, existente la data realizării și în conformitate cu legislația în vigoare. ... (2) Operatorii de distribuție au obligația să transmită, la solicitarea ANRE, în termenul stabilit prin solicitare, documentele care justifică îndeplinirea condițiilor prevăzute la alin. (1).(3) ANRE are dreptul să refuze motivat recunoașterea integrală sau parțială a unor costuri pentru care nu au fost transmise documentele solicitate conform alin. (2) sau cele pentru care prin documentele transmise de operatorul de distribuție conform alin. (2) nu se confirmă îndeplinirea condițiilor prevăzute la alin. (1). + Articolul 20(1) Fiecărei activități desfășurate de operatorul de distribuție i se atribuie costurile directe și i se alocă o cotă parte aferentă din costurile comune, respectiv costurile indirecte și cele generale ale societății.(2) Operatorul de distribuție alocă costurile comune activităților de distribuție reglementate/nereglementate folosind o metodă de alocare care respectă următoarele principii:a) cauzalitatea economică - atribuirea costurilor acelor activități care le determină; ... b) obiectivitatea - atribuirea costurilor fără urmărirea unui interes ori obținerii unui beneficiu nemeritat al societății; ... c) transparența - atribuirea pe bază de reguli definite și care să permită identificarea costurilor atribuite fiecărei activități; ... d) continuitatea - atribuirea pe baza unor reguli care se păstrează în timp; regulile pot fi modificate numai în cazuri necesare și justificate, cu aprobarea prealabilă a ANRE. ... (3) Pentru alocarea costurilor comune, operatorul de distribuție identifică activitățile reglementate/nereglementate cărora le revin costurile comune aferente fiecărei categorii și aplică pentru fiecare categorie de costuri comune o cheie de alocare a acestora între activitățile identificate, egală cu raportul dintre veniturile aferente unei activități în total venituri realizate.(4) Operatorul de distribuție furnizează în cadrul documentației de fundamentare a tarifelor de distribuție explicații detaliate și justificări cu privire la identificarea categoriilor de costuri pe fiecare activitate conform alin. (3). + Articolul 21În scopul aprobării tarifelor de distribuție, pentru fiecare an al perioadei de reglementare, operatorul de distribuție clasifică și alocă pe tipuri de activități veniturile și costurile, conform prezentei metodologii. + Articolul 22(1) ANRE verifică alocarea costurilor și veniturilor în vederea evitării subvențiilor încrucișate între serviciul de distribuție și alte activități reglementate/nereglementate. (2) În cazul în care constată că alocarea costurilor pe activități nu respectă prevederile prezentei metodologii, ANRE solicită operatorului și acesta are obligația să efectueze corecțiile necesare în termenul din solicitare. + Articolul 23În determinarea venitului reglementat nu se includ următoarele costuri:a) cheltuieli aferente altor activități, desfășurate de operatorul de distribuție, pentru care sunt utilizate active incluse în BAR sau salariații implicați în prestarea serviciului de distribuție; ... b) cheltuieli aferente racordării noilor utilizatori, care se suportă de către terți prin aplicarea tarifelor de racordare; ... c) cheltuieli cu despăgubiri plătite utilizatorilor pentru nerespectarea prevederilor standardului de performanță pentru serviciul de distribuție a energiei electrice sau pentru deteriorarea receptoarelor electrice din culpa operatorului de distribuție; ... d) cheltuieli cu despăgubiri plătite pentru pagubele sau accidentele cauzate persoanelor fizice sau juridice, în situațiile în care instanța de judecată stabilește că au fost produse din vina operatorului de distribuție; ... e) cheltuieli cu amenzi și penalități aplicate operatorului de distribuție; ... f) cheltuieli cu donații și sponsorizări acordate de operatorul de distribuție; ... g) cheltuieli cu pierderi din creanțe și debitori diverși; ... h) cheltuieli nedeductibile fiscal; ... i) cheltuieli cu impozit pe monopolul natural; ... j) cheltuieli financiare; ... k) cheltuieli privind amortizarea contabilă. Se includ în venitul reglementat costurile cu amortizarea reglementată aferentă activelor, stabilite conform prevederilor din subcapitolul 5.6; ... l) cheltuieli privind activele cedate și din alte operațiuni de capital; ... m) cheltuieli cu provizioane și ajustări de orice natură; ... n) cheltuieli realizate și capitalizate, care la determinarea venitului-țintă inițial au fost considerate în cadrul costurilor de operare și mentenanță controlabile și necontrolabile; ... o) cheltuieli de exploatare aferente bunurilor pentru care operatorul de distribuție a cedat folosința unui terț, cu excepția cheltuielilor aferente mijloacelor fixe de natura clădirilor, utilizate ca sedii și puncte de lucru pentru activitatea de distribuție a energiei electrice, a căror folosință a fost cedată parțial unui terț; (la 18-12-2018, Litera o) din Articolul 23 , Punctul 4. a fost modificată de Punctul 2, Articolul I din ORDINUL nr. 193 din 14 decembrie 2018, publicat în MONITORUL OFICIAL nr. 1068 din 18 decembrie 2018 ) ... p) cheltuieli de judecată și alte cheltuieli asociate (taxă timbru, onorariu expert, onorariu avocațial etc.); ... q) cheltuieli privind materialele recuperate; ... r) cheltuieli reprezentând salarii/indemnizații/sume compensatorii acordate cu ocazia încetării contractului individual de muncă, raportului de serviciu sau mandatului angajaților cu funcții de conducere și persoanelor care au calitate de membru în consiliile de administrație/supraveghere/directorate și alte consilii de conducere, cu excepția salariilor/indemnizațiilor/ sumelor compensatorii acordate angajaților în baza unui program de restructurare a societății, aprobat conform prevederilor legale în vigoare; ... s) cheltuieli de personal reprezentând sume acordate directorilor generali și membrilor consiliilor de administrație/ supraveghere/directorate și alte consilii de conducere ca bonus, prime etc. pentru îndeplinirea indicatorilor de performanță individuală, precum și alte facilități rezultate din derularea contractelor de mandat, care depășesc 20% din valoarea retribuției acestora; ... t) contribuții aferente fondului de salarii, conform obligațiilor și în limita valorilor/procentelor stabilite prin legislația primară în vigoare, aferente cheltuielilor salariale prevăzute la lit. r) și s); ... u) cheltuieli de exploatare finanțate din fonduri și împrumuturi nerambursabile, din ajutoare primite, subvenții, plusuri la inventar ori alte surse nerambursabile; ... v) cheltuieli de exploatare aferente mijloacelor fixe obținute de operatorul de distribuție prin realizarea unor investiții care nu au fost recunoscute de ANRE din motive de prudență. ... + Articolul 24Se consideră costuri nejustificate la recunoașterea în tarifele de distribuție:a) cheltuieli pentru care se constată că nu sunt îndeplinite condițiile prevăzute la art. 19; ... b) costurile prevăzute la art. 23 care nu se includ în venitul reglementat; ... c) costurile realizate care nu respectă prevederile reglementărilor în vigoare; ... d) cheltuieli pentru care se constată necorelarea datelor din machetele de monitorizare transmise la ANRE cu datele din balanța anuală contabilă sau situațiile financiare anuale ale operatorului de distribuție depuse la direcțiile teritoriale ale ministerului de resort. ... + Articolul 25Costurile de operare și mentenanță controlabile și necontrolabile sunt analizate de ANRE în vederea evitării recunoașterii costurilor nejustificate. + Articolul 26(1) Documentația anuală de fundamentare a solicitării tarifelor pentru serviciul de distribuție a energiei electrice transmisă la ANRE va fi însoțită de o Procedură internă privind achiziția de lucrări, produse, servicii de la persoane afiliate. (2) Procedura internă privind achiziția de lucrări, produse, servicii de la persoane afiliate va cuprinde modul de acțiune al operatorului de distribuție în vederea asigurării respectării principiului valorii de piață în cazul achizițiilor de lucrări, produse, servicii de la persoane afiliate. ... 5. Stabilirea veniturilor reglementate pentru serviciul de distribuție a energiei electrice5.1. Venitul-țintă inițial al activității de distribuție + Articolul 27Venitul-țintă inițial aferent unui an t al unei perioade de reglementare p se determină cu formula următoare: unde: a) CC_referințăx(1–X_inițial)^t - costurile de operare și mentenanță controlabile, altele decât cele legate de personal și cele aferente securității muncii, stabilite conform prevederilor din subcapitolul 5.2 și obținute după aplicarea factorului de eficiență X_inițial, costurilor de operare și mentenanță controlabile de referință ale perioadei de reglementare p, altele decât cele legate de personal și cele aferente securității muncii; ... b) C_PERS t - costurile cu personalul; ... c) C_SSM t - costurile aferente securității muncii; ... d) CNC_t - costurile de operare și mentenanță necontrolabile stabilite conform prevederilor din subcapitolul 5.4; ... e) CPT_t - costul cu energia electrică pentru acoperirea consumului propriu tehnologic aprobat de ANRE, conform prevederilor din subcapitolul 5.5; ... f) AM_rt - amortizarea reglementată aferentă activelor existente și noilor investiții prudente, aprobată de ANRE conform prevederilor din subcapitolul 5.6; ... g) RBAR_t - rentabilitatea activelor existente și a noilor investiții prudente aprobată de ANRE conform prevederilor din subcapitolul 5.7; ... h) V_t (ER) - veniturile din aplicarea tarifului reglementat de energie reactivă. ... ... 5.2. Costurile de operare și mentenanță controlabile + Articolul 28Costurile de operare și mentenanță recunoscute de ANRE cuprind următoarele elemente:a) costurile de operare și mentenanță controlabile; ... b) costurile de operare și mentenanță necontrolabile. ... + Articolul 29Costurile controlabile reprezintă cheltuieli de exploatare deductibile fiscal în limita prevederilor legale în vigoare, ale căror nivel și oportunitate pot fi controlate prin decizii de management sau asupra cărora operatorul de distribuție poate acționa direct pentru creșterea eficienței activității privind prestarea serviciului de distribuție a energie electrice. + Articolul 30Costurile de operare și mentenanță controlabile cuprind în principal, fără a fi limitate la, următoarele:a) costuri cu materii prime și materiale consumabile; ... b) costuri cu apa, energia electrică (regia) și alte utilități; ... c) alte costuri cu materiale, inclusiv aparatele de măsurare înregistrate ca obiecte de inventar; ... d) costuri cu lucrări de întreținere și reparații executate de terți; ... e) costuri cu locații de gestiune și chirii; ... f) costuri cu prime de asigurare; ... g) costuri cu studii și cercetări, prevăzute de legislație sau de reglementările în vigoare; ... h) costuri cu alte servicii executate de terți (inclusiv cursuri pentru perfecționarea personalului, colaboratori, comisioane și onorarii, publicitate, deplasări, detașări și transferări, cheltuieli poștale și taxe de telecomunicații); ... i) costuri legate de personal [salarii, prime, alte drepturi acordate conform prevederilor legale în vigoare cu respectarea prevederilor art. 23 lit. s)]; ... j) cheltuieli privind asigurările, protecția socială și alte acțiuni sociale (FASC); ... k) salarii/indemnizații/sume compensatorii acordate angajaților la încetarea contractelor individuale de muncă conform unui program de restructurare a societății aprobat conform prevederilor legale în vigoare; ... l) contribuții aferente fondului de salarii, conform obligațiilor și în limita valorilor/procentelor stabilite prin legislația în vigoare; ... m) cheltuieli cu despăgubiri plătite de operatorul de distribuție către terți conform prevederilor legale în vigoare, pentru efectuarea lucrărilor de mentenanță. ... + Articolul 31Costurile de operare și mentenanță controlabile nu includ cheltuielile care au fost capitalizate, aferente realizării imobilizărilor corporale și necorporale finalizate sau aflate în curs de execuție și nici orice valoare care la fundamentarea tarifelor de distribuție a fost recunoscută în investiții, dar în contabilitatea financiară a operatorului de distribuție a fost înregistrată drept cheltuială de exploatare. + Articolul 32(1) La stabilirea costurilor de operare și mentenanță controlabile prognozate, ANRE are în vedere costurile cu personalul defalcate pe categorii de angajați, rezultate din analiza evoluției datelor prezentate și fundamentate de operatorul de distribuție, precum și din comparația datelor operatorilor de distribuție. Costurile cu personalul angajat solicitate de operatori trebuie fundamentate de aceștia pe baza numărului de personal angajat cu contract individual de muncă utilizat de operatorul de distribuție, a nivelului salarial mediu și a celorlalte costuri de personal prevăzute la art. 30. În cadrul fundamentării costurilor de personal pentru următoarea perioadă de reglementare operatorul de distribuție trebuie să prezinte detaliat, pentru fiecare an al următoarei perioade de reglementare și pentru anul de referință, datele de fundamentare, modalitatea de calcul al elementelor utilizate și justificări privind valorile luate în considerare și evoluția acestora de la an la an, defalcate distinct pentru personalul cu funcții de conducere prevăzut la art. 23 lit. s) și pentru restul personalului. (la 15-11-2019, Alineatul (1) din Articolul 32 , Punctul 5.2. , Punctul 5. a fost modificat de Punctul 1, Articolul I din ORDINUL nr. 203 din 14 noiembrie 2019, publicat în MONITORUL OFICIAL nr. 924 din 15 noiembrie 2019 ) (2) Costurile cu securitatea muncii fundamentate de operatorul de distribuție sunt luate în considerare la stabilirea costurilor de operare și mentenanță controlabile prognozate. În cadrul fundamentării costurilor cu securitatea muncii pentru următoarea perioadă de reglementare operatorul de distribuție trebuie să prezinte detaliat, pentru fiecare an al următoarei perioade de reglementare și pentru anul de referință, modalitatea de calcul și justificări privind valorile luate în considerare și evoluția acestora de la an la an. + Articolul 33(1) Pentru costurile efectuate de operatorul de distribuție în relația cu societățile afiliate, ANRE are dreptul să verifice prin sondaj îndeplinirea condițiilor prevăzute la art. 19 alin. (1).(2) Operatorii de distribuție au obligația să transmită, la solicitarea ANRE, în vederea efectuării verificărilor prevăzute la alin. (1), în termenul stabilit prin solicitare, documentele care justifică îndeplinirea condițiilor prevăzute la art. 19 alin. (1), precum și date și informații privind costurile și veniturile societăților afiliate care prestează serviciile/lucrările pentru care s-au realizat costurile.(3) ANRE are dreptul să refuze motivat recunoașterea integrală sau parțială a unor costuri pentru care nu au fost transmise documentele solicitate conform prevederilor alin. (2) sau cele pentru care prin documentele transmise de operatorul de distribuție conform alin. (2) nu se confirmă îndeplinirea condițiilor prevăzute la art. 19 alin. (1).(4) În cursul celei de-a IV-a perioade de reglementare, operatorii de distribuție trebuie să răspundă solicitărilor ANRE în scopul identificării tipurilor de activități comune desfășurate de operatorii de distribuție cu societățile afiliate astfel încât să fie posibilă utilizarea de analize comparative pentru stabilirea/recunoașterea acestor costuri. + Articolul 34(1) În anul de referință aferent perioadei p + 1, ANRE analizează nivelul costurilor de operare și mentenanță controlabile realizate în fiecare an al perioadei de reglementare p.(2) Costurile de operare și mentenanță controlabile luate în calcul la stabilirea punctului de referință la începutul celei dea IV-a perioade de reglementare sunt stabilite având în vedere analiza comparativă a costurilor anuale realizate de operatorii de distribuție în cadrul perioadei a III-a, corectate conform prevederilor prezentei metodologii aplicabile începând cu cea de-a IV-a perioadă de reglementare și ajustate conform unei analize individuale care ține cont de fundamentarea costurilor pe perioada a IV-a de reglementare transmisă de operator, precum și valoarea costurilor de operare și mentenanță controlabile aprobate pentru ultimul an al perioadei a III-a de reglementare diminuată cu jumătate din media aritmetică a câștigurilor de eficiență realizate de operator. Valorile sunt exprimate în termeni reali ai anului de referință al perioadei a IV-a de reglementare.(3) Analiza comparativă prevăzută la alin. (2) ia în calcul variabile rezultate ca având un impact semnificativ asupra costurilor controlabile, cum ar fi: lungimea liniilor electrice, numărul de utilizatori ai rețelei electrice de distribuție, puterea transformatoarelor aflate în funcțiune etc.(4) La stabilirea nivelului costurilor controlabile luate în calcul pentru anul de referință aferent perioadei a IV-a de reglementare, costurile rezultate conform alin. (2) se suplimentează cu valoarea contribuțiilor aferente fondului de salarii, prevăzute la art. 30 lit. l).(5) La calculul venitului-țintă inițial pentru primul an al celei de-a IV-a perioade de reglementare, ANRE determină suma aferentă câștigurilor de eficiență peste valorile aprobate pentru perioada a III-a de reglementare și alocă 50% din aceasta utilizatorilor.(5^1) Suma prevăzută la alin. (5) se scade din veniturile aferente celei de-a IV-a perioade de reglementare și se ia în considerare la calculul venitului-țintă inițial aferent primului an al celei de-a IV-a perioade de reglementare. (la 15-11-2019, Articolul 34 din Punctul 5.2. , Punctul 5. a fost completat de Punctul 2, Articolul I din ORDINUL nr. 203 din 14 noiembrie 2019, publicat în MONITORUL OFICIAL nr. 924 din 15 noiembrie 2019 ) (6) La reproiectarea tarifelor pentru al doilea an al celei dea IV-a perioade de reglementare se reface calculul prevăzut la alin. (2)-(5), cu luarea în considerare a realizărilor aferente anului de referință al celei de-a IV-a perioade de reglementare, precum și a rezultatelor analizelor efectuate în primul an al perioadei de reglementare. (la 15-11-2019, Alineatul (6) din Articolul 34 , Punctul 5.2. , Punctul 5. a fost modificat de Punctul 3, Articolul I din ORDINUL nr. 203 din 14 noiembrie 2019, publicat în MONITORUL OFICIAL nr. 924 din 15 noiembrie 2019 ) ... 5.3. Factorul de eficiență reglementat X_inițial + Articolul 35Factorul X_inițial de creștere anuală a eficienței, stabilit de ANRE, este aplicat costurilor de operare și mentenanță controlabile, altele decât cele legate de personal și cele aferente securității muncii, ale operatorului de distribuție, față de anul precedent, începând cu primul an al perioadei de reglementare. + Articolul 36ANRE impune reducerea treptată a costurilor prevăzute la art. 35 și absorbția constantă a ineficienței prin creșterea anuală a țintelor de eficiență. + Articolul 37(1) Ținta de îmbunătățire a eficienței, factorul X_inițial, se stabilește pe baza rezultatelor analizei comparative a costurilor realizate în perioada de reglementare anterioară de fiecare operator de distribuție și a nivelului lucrărilor de investiții realizat în perioada anterioară de reglementare și cel prognozat pentru următoarea perioadă.(2) Analiza comparativă prevăzută la alin. (1) se realizează cu luarea în considerare a lungimii liniilor electrice, numărului de utilizatori ai rețelei electrice de distribuție și puterii transformatoarelor aflate în funcțiune.(3) Valoarea factorului de eficiență pentru perioada a IV-a de reglementare se consideră cel mult egală cu 2%. ... 5.4. Costurile de operare și mentenanță necontrolabile + Articolul 38Costurile necontrolabile reprezintă cheltuieli de exploatare deductibile fiscal în limita prevederilor legale în vigoare, ce nu pot fi controlate de operatorul de distribuție și asupra cărora operatorul de distribuție nu poate acționa direct în scopul creșterii eficienței activității privind prestarea serviciului de distribuție a energiei electrice. + Articolul 39Următoarele costuri de operare și mentenanță sunt considerate necontrolabile:a) costuri rezultate din plata impozitelor, redevențelor, taxelor și vărsămintelor asimilate, stabilite conform reglementărilor legale în vigoare sau de către autoritățile centrale și locale; ... b) costuri reglementate privind cheltuieli speciale; ... c) contribuții aferente fondului de salarii, conform obligațiilor și în limita valorilor/procentelor stabilite prin acte normative intrate în vigoare în timpul perioadei de reglementare, suplimentar față de cele stabilite prin legislația primară în vigoare la începutul perioadei de reglementare; ... d) costurile de distribuție reglementate generate de utilizarea rețelei de distribuție proprietate a altor operatori economici; ... e) costurile extraordinare apărute în cazuri excepționale (de exemplu: război, cutremur, acte teroriste) sau în condiții meteorologice deosebite; ... f) costurile generate de imposibilitatea întreruperii alimentării cu energie electrică a unor societăți comerciale, în baza unui act de legislație primară; se recunoaște numai acea parte aferentă serviciului de distribuție neacoperită prin garanții bancare. ... + Articolul 40Costurile de operare și mentenanță necontrolabile nu includ cheltuielile care au fost capitalizate, aferente realizării imobilizărilor corporale și necorporale finalizate sau aflate în curs de execuție, și nici orice valoare care la fundamentarea tarifelor de distribuție a fost inclusă în investiții, dar în contabilitatea financiară a operatorului de distribuție a fost înregistrată drept cheltuială de exploatare. ... 5.5. Costul cu energia electrică pentru acoperirea CPT + Articolul 41(1) În anul de referință al perioadei de reglementare p + 1, până la data de 1 iulie, operatorii de distribuție transmit la ANRE programul de reducere anuală a CPT pe niveluri de tensiune.(2) Programul prevăzut la alin. (1) conține, pentru fiecare an al perioadei de reglementare p + 1 și fiecare nivel de tensiune, procentele de CPT pe care OD se obligă să le atingă, denumite ținte CPT propuse. + Articolul 42Programul de reducere a CPT propus de operatorii de distribuție se fundamentează pe baza următoarelor elemente: structura rețelelor electrice de distribuție, volumul de instalații, structura energiei electrice distribuite pe niveluri de tensiune, tranzitul de energie electrică prin rețelele de distribuție, costul și volumul investițiilor realizate în perioadele anterioare și al celor prognozate pentru perioada p + 1, alte date relevante. + Articolul 43(1) În programul de reducere anuală a CPT, operatorii de distribuție au în vedere că ținta CPT propusă pe fiecare nivel de tensiune pentru primul an al oricărei perioade de reglementare p + 1 trebuie să fie mai mică decât procentul de CPT minim realizat pe nivelul de tensiune respectiv în oricare an al perioadei de reglementare p.(2) În programul de reducere anuală a CPT, operatorii de distribuție au în vedere că ținta CPT propusă pe niveluri de tensiune pentru fiecare an al oricărei perioade de reglementare, începând cu al doilea an, trebuie să fie mai mică decât cea stabilită pentru anul anterior.(3) Ținta de CPT propusă pentru nivelul de joasă tensiune se stabilește conform prevederilor art. 44 alin. (5).(4) Țintele CPT propuse în programul de reducere anuală a CPT, stabilite cu respectarea prevederilor alin. (1) și (2), trebuie defalcate în cele două componente CPT tehnic și CPT comercial, după o metodă precizată în cadrul programului de reducere a CPT. + Articolul 44(1) La stabilirea țintelor CPT reglementat pentru fiecare operator de distribuție, ANRE poate avea în vedere următoarele:a) programele de reducere anuală a CPT prevăzute la art. 41 întocmite conform prevederilor prezentei metodologii, individual și comparativ între operatorii de distribuție; ... b) valorile CPT realizate și țintele anterior stabilite, precum și evoluția acestora în timp, individual și comparativ între operatorii de distribuție; ... c) valorile CPT și gradul de reducere a acestuia, în vederea diminuării decalajului față de nivelul mediu din țările membre UE; ... d) nivelul investițiilor realizate de fiecare operator de distribuție; ... e) volumul de instalații al operatorilor de distribuție; ... f) cantitățile de energie distribuită; ... g) alte date relevante. ... (2) Țintele CPT stabilite se utilizează atât la prognoza costurilor cu CPT, reglementat cât și la efectuarea corecțiilor anuale ale veniturilor datorate modificării cantităților de energie electrică aferente CPT reglementat.(3) La aprobarea programului de reducere a CPT pe niveluri de tensiune, ANRE are în vedere reducerea cu prioritate a CPT pe nivelul de joasă tensiune.(4) Ținta de CPT reglementat pentru un operator de distribuție, pentru nivelul de joasă tensiune, luat în calcul ca punct de referință la începutul perioadei de reglementare p + 1, este egală cu minimul dintre:a) ținta stabilită de ANRE pentru nivelul de joasă tensiune pentru anul de referință al perioadei p + 1; ... b) valorile anuale ale procentului de CPT pentru nivelul de joasă tensiune realizate de operatorul de distribuție pentru fiecare an al perioadei de reglementare p. ... (5) Pentru cea de-a IV-a perioadă de reglementare, procentul de reducere anuală a țintelor de CPT reglementat pentru nivelul de joasă tensiune stabilit de ANRE trebuie să asigure:a) o diminuare liniară a acestuia până la sfârșitul perioadei de reglementare cu cel puțin 25% față de punctul de referință, pentru operatorii de distribuție care au punctul de referință la începutul perioadei de reglementare mai mare de 15%; ... b) o diminuare liniară a acestuia până la sfârșitul perioadei de reglementare cu cel puțin 20% față de punctul de referință, pentru operatorii de distribuție care au punctul de referință la începutul perioadei de reglementare situat între 14% și 15%; ... c) o diminuare liniară a acestuia până la sfârșitul perioadei de reglementare cu cel puțin 15% față de punctul de referință, pentru operatorii de distribuție care au punctul de referință la începutul perioadei de reglementare situat între 13% și 14%. ... (6) Procentul de reducere anuală a țintelor de CPT reglementat pentru nivelul de joasă tensiune stabilit conform prevederilor alin. (5) se aplică inclusiv pentru primul an al perioadei de reglementare. + Articolul 45Câștigul de eficiență obținut de operatorul de distribuție pe fiecare nivel de tensiune din realizarea unui CPT mai mic decât ținta aprobată este lăsat la dispoziția operatorului de distribuție la sfârșitul perioadei de reglementare în proporție de 25% pentru nivelurile de înaltă și medie tensiune, respectiv de 50% pentru nivelul de joasă tensiune, dacă CPT realizat este mai mic decât ținta de CPT pentru fiecare nivel de tensiune și pentru fiecare an al perioadei de reglementare. + Articolul 46La stabilirea costului prognozat al energiei electrice pentru acoperirea CPT reglementat al serviciului de distribuție pentru perioada p + 1 se utilizează același preț de referință pentru toți operatorii de distribuție, stabilit pentru o perioadă de 12 luni, la care se adaugă o componentă specifică fiecărui operator de distribuție aferentă costului cu serviciul de transport, serviciile de sistem, administrare piață (OPCOM) și de redistribuire, realizat în aceeași perioadă. + Articolul 47Prețul de referință prevăzut la art. 46 se determină în anul de referință al perioadei de reglementare și se recalculează în primul an al perioadei ca medie a prețurilor de achiziție realizate de operatorii de rețea (operatorii de distribuție și operatorul de transport și de sistem) pe o perioadă de 12 luni care include ultimele două semestre încheiate, recalculate prin limitarea dezechilibrelor pozitive și negative la 5% din cantitatea de energie electrică pentru acoperirea CPT, medie stabilită după eliminarea celor două valori extreme. (la 15-11-2019, Articolul 47 din Punctul 5.5. , Punctul 5. a fost modificat de Punctul 4, Articolul I din ORDINUL nr. 203 din 14 noiembrie 2019, publicat în MONITORUL OFICIAL nr. 924 din 15 noiembrie 2019 ) ... 5.6. Costurile cu amortizarea + Articolul 48(1) Amortizarea reglementată anuală se calculează numai prin utilizarea metodei liniare, pe baza duratelor reglementate de funcționare a mijloacelor fixe, prevăzute în anexa nr. 2 la prezenta metodologie.(2) Pentru alte categorii de mijloace fixe, neincluse în anexa nr. 2, se folosesc duratele maxime de funcționare stabilite prin Catalogul privind clasificarea și duratele normale de funcționare a mijloacelor fixe, aprobat prin hotărâre a Guvernului. + Articolul 49(1) Costul cu amortizarea reglementată prognozată/realizată se determină ca sumă a amortizării BAR inițial și a amortizării mijloacelor fixe înregistrate în contabilitate în fiecare an și recunoscute de ANRE, ulterior datei de 1 ianuarie 2005/data privatizării care sunt utilizate pentru serviciul de distribuție, conform formulei următoare: unde:AM_rt - amortizarea reglementată aferentă unui an generic t;AM_BAR inițial - amortizarea BAR inițial stabilită prin metoda liniară pentru o durată normală de viață de 25 de ani;AM_existente - amortizarea anuală totală a mijloacelor fixe aferente fiecărui an, înregistrate în lista de mijloace fixe a societății între data de 1 ianuarie 2005/data privatizării și data de 31 decembrie a anului t – 1, recunoscute de ANRE;AM_inv - amortizarea mijloacelor fixe prognozate a fi puse în funcțiune/puse în funcțiune în cursul anului t.(2) În cadrul costurilor prognozate cu amortizarea reglementată avute în vedere pentru determinarea venitului-țintă aferent unui an t al perioadei de reglementare p + 1, pentru mijloacele fixe puse în funcțiune în cursul anului t se consideră, în mod convențional, că luna punerii în funcțiune a mijloacelor fixe este luna decembrie.(3) În cadrul costurilor realizate cu amortizarea reglementată, pentru mijloacele fixe puse în funcțiune/preluate în folosință în cursul anului t, valoarea amortizării se determină având în vedere luna punerii în funcțiune. + Articolul 50La întocmirea programelor de investiții, operatorii de distribuție au în vedere ca durata medie de amortizare aferentă mijloacelor fixe prognozate în anul respectiv să fie mai mare de 18 ani. Durata medie de amortizare se calculează ca medie ponderată a duratelor de funcționare în raport cu valorile prognozate ale categoriilor respective de mijloace fixe din totalul valorii prognozate din anul analizat. + Articolul 51Amortizarea aferentă mijloacelor fixe realizate din contribuții financiare, primite cu titlu gratuit, din donații sau achiziționate din alte fonduri nerambursabile, inclusiv cele obținute din aplicarea tarifelor de racordare a noilor utilizatori ai rețelei electrice de distribuție, nu se include în costurile justificate cu amortizarea reglementată. + Articolul 52Costurile cu amortizarea reglementată determinate potrivit prevederilor prezentului capitol sunt folosite pentru calculul BAR conform prevederilor prezentei metodologii. ... 5.7. Rentabilitatea bazei reglementate a activelor (RBAR) + Articolul 53(1) Pentru determinarea RBAR prognozată se utilizează formula: unde:RRR - rata reglementată a rentabilității;BAR_t1ian - BAR la 1 ianuarie în anul t;BAR_t31dec - BAR la 31 decembrie în anul t;t - un an generic al perioadei de reglementare.(2) Pentru determinarea RBAR realizată se ține cont de intrările/ieșirile de mijloace fixe efectiv realizate în anul respectiv: unde:RRR - rata reglementată a rentabilității;BAR_t1ian - BAR la 1 ianuarie în anul t;t - un an generic al perioadei de reglementare;AM_INVt - amortizarea mijloacelor fixe puse în funcțiune în cursul anului t;IA_t - intrările de mijloace fixe în cursul anului t, recunoscute de ANRE, pentru care se înregistrează amortizare (ponderate cu luna punerii în funcțiune);EA_t - ieșirile de mijloace fixe în cursul anului t prin operațiuni de vânzare, casare, cedare etc.; valoric, sunt egale cu valoarea reglementată rămasă de amortizat a acestora, calculată cu luarea în considerare a valorii recunoscute de ANRE a mijloacelor fixe respective și a duratelor reglementate de funcționare;AM_existente - amortizarea mijloacelor fixe existente (BAR inițial și mijloace fixe puse în funcțiune după 1 ianuarie 2005 sau după data privatizării, recunoscute de ANRE). ... 5.8. Baza reglementată a activelor (BAR) + Articolul 54(1) BAR pentru perioada de reglementare p + 1 include:a) valoarea netă reglementată a BAR inițial, calculată la data de 31 decembrie a anului de referință al perioadei de reglementare p + 1; ... b) valoarea netă reglementată a mijloacelor fixe rezultate în urma investițiilor prudente recunoscute de ANRE, puse în funcțiune după data de 1 ianuarie 2005 sau data privatizării, incluse în lista de mijloace fixe a societății până la data de 31 decembrie a anului de referință al perioadei de reglementare p + 1; ... c) investițiile prognozate a se include în lista de mijloace fixe a societății și aprobate de ANRE, pentru perioada de reglementare p + 1. ... (2) Baza reglementată a activelor prognozată pentru perioada de reglementare p + 1 se exprimă în termeni reali ai anului de referință al perioadei de reglementare p + 1. + Articolul 55(1) Valoarea netă reglementată a BAR inițial este egală cu valoarea BAR la data de 01.01.2005 sau considerat la data privatizării, din care se scade valoarea rămasă neamortizată a mijloacelor fixe existente la data de 01.01.2005 și care au fost scoase din gestiune prin operațiuni de vânzare, casare etc., după cum urmează:a) pentru mijloacele fixe scoase din gestiune în perioada 2005-2018, se scade valoarea rămasă neamortizată a acestora la data de 31.12.2018, calculată cu luarea în considerare a amortizării stabilite prin metoda liniară pentru o durată normală de viață de 25 de ani, aferente valorii inițiale a mijloacelor fixe, valoare egală cu valoarea rămasă neamortizată la data de 01.01.2005/data privatizării, comunicată de operatorul de distribuție; ... b) pentru mijloacele fixe scoase din gestiune începând cu anul 2019, se scade valoarea rămasă neamortizată aferentă lunii în care are loc ieșirea, calculată conform prevederilor lit. a). ... (2) Operatorul de distribuție este obligat să includă mijloacele fixe ieșite din gestiune cu data PIF anterioară anului 2005, cu valoarea rămasă neamortizată calculată conform alin. (1), în lista ieșirilor de mijloace fixe din BAR, care se transmite anual la ANRE. + Articolul 56(1) În BAR se includ numai mijloacele fixe utilizate de operatorul de distribuție pentru prestarea serviciului de distribuție, care sunt înregistrate în contabilitatea operatorului de distribuție ca mijloace fixe în baza proceselor-verbale de punere în funcțiune sau, după caz, de dare în folosință și sunt identificabile fizic în mod individual.(2) Nu se includ în BAR mijloacele fixe a căror folosință este obținută prin contract de închiriere/comodat de la terți sau rezultă din lucrări de investiții care vizează mijloace fixe obținute în acest fel, precum și mijloacele fixe a căror folosință este cedată terților prin contract de închiriere/comodat, fie și parțial, cu excepția stâlpilor liniilor electrice aeriene.(2^1) Prin derogare de la prevederile alin. (2), se mențin în BAR mijloacele fixe de natura clădirilor, utilizate ca sedii și puncte de lucru pentru activitatea de distribuție a energiei electrice, a căror folosință este cedată parțial terților prin contract de închiriere. (la 18-12-2018, Articolul 56 din Punctul 5.8. , Punctul 5. a fost completat de Punctul 3, Articolul I din ORDINUL nr. 193 din 14 decembrie 2018, publicat în MONITORUL OFICIAL nr. 1068 din 18 decembrie 2018 ) (3) Nu se includ în BAR terenurile, activele circulante (cu excepția licențelor și brevetelor), activele puse în conservare sau stocurile, inclusiv mijloacele fixe aflate în depozit, și nici imobilizările finanțate din contribuții financiare, indiferent care este sursa acestora.(4) Nu se includ în BAR cheltuielile efectuate pe parcursul realizării unui mijloc fix recepționat, pus în funcțiune sau dat în folosință, dar care nu au fost incluse de operatorul de distribuție în valoarea mijlocului fix la data recepției.(5) Operatorul de distribuție ține evidența separată a tuturor contribuțiilor financiare primite anual. Valoarea acestor contribuții este transmisă la ANRE, conform machetelor de monitorizare prevăzute în reglementările în vigoare. + Articolul 57(1) În termen de 30 de zile de la data intrării în vigoare a prezentei metodologii, operatorii de distribuție vor raporta la ANRE lista ieșirilor de mijloace fixe din BAR corespunzătoare mijloacelor fixe existente care îndeplinesc condițiile prevăzute la art. 56 alin. (2), în vederea eliminării acestora din BAR.(2) Operatorul de distribuție este obligat să transmită anual, odată cu documentația de solicitare de tarife, o situație a imobilizărilor pentru care au fost încheiate contracte de cedare a folosinței, precum și a celor care au intrat în conservare și să le includă în lista ieșirilor de mijloace fixe din BAR. + Articolul 58(1) Pentru calculul tarifelor de distribuție, BAR prognozată și realizată în oricare an al perioadei de reglementare se calculează cu formula: unde:BAR_t31dec - baza reglementată a activelor la data de 31 decembrie a anului t;BAR_t1ian - baza reglementată a activelor existente la data de 1 ianuarie a anului t;AM _rt - amortizarea reglementată aferentă anului t, calculată conform prevederilor art. 49;IA_t - intrările de mijloace fixe în cursul anului t, recunoscute și aprobate de ANRE, pentru care se înregistrează amortizare;EA_t - ieșirile de mijloace fixe în cursul anului t prin operațiuni de vânzare, casare, cedare, conservare etc.; valoric, sunt egale cu valoarea reglementată rămasă de amortizat a acestora;BAR_t1ian = BAR_t-1 31dec(2) Valoarea BAR prognozată/realizată este adusă în termeni nominali ai anului în care se efectuează calculele de corecții sau de BAR, cu inflațiile corectate, utilizate în calculul tarifelor de distribuție. + Articolul 59Obiectivele de investiții complexe, care se derulează pe o perioadă mai mare de un an, se includ etapizat în valoarea BAR, în măsura în care mijloacele fixe rezultate sunt incluse în lista de mijloace fixe a societății și se înregistrează în contabilitate amortizarea aferentă acestora. Valoarea anuală a mijloacelor fixe cuprinse în BAR este justificată la ANRE pe baza documentelor de includere în lista de mijloace fixe a societății. + Articolul 60(1) În primul an al perioadei de reglementare p + 1 operatorul de distribuție transmite, până la data de 31 mai, valoarea netă contabilă a mijloacelor fixe incluse în BAR la data de 31 decembrie a anului de referință pentru perioada de reglementare p + 1, reevaluate conform legislației specifice.(2) Pentru calculul BAR la sfârșitul perioadei de reglementare, inflația este luată în considerare de către ANRE până la îndeplinirea condiției ca BAR actualizat cu rata inflației să nu depășească valoarea netă contabilă a mijloacelor fixe incluse în BAR. (la 15-11-2019, Alineatul (2) din Articolul 60 , Punctul 5.8. , Punctul 5. a fost modificat de Punctul 7, Articolul I din ORDINUL nr. 203 din 14 noiembrie 2019, publicat în MONITORUL OFICIAL nr. 924 din 15 noiembrie 2019 ) (3) Calculul prevăzut la alin. (2) se efectuează în cursul primului an al perioadei de reglementare, urmând ca rezultatele să fie luate în considerare la reproiectarea tarifelor care intră în vigoare începând cu cel de-al doilea an al perioadei de reglementare. (la 15-11-2019, Alineatul (3) din Articolul 60 , Punctul 5.8. , Punctul 5. a fost modificat de Punctul 7, Articolul I din ORDINUL nr. 203 din 14 noiembrie 2019, publicat în MONITORUL OFICIAL nr. 924 din 15 noiembrie 2019 ) + Articolul 61(1) Valoarea BAR realizat la data de 31 decembrie a anului de referință al perioadei p + 1, (BARp), în termeni reali, se calculează luând în considerare intrările/ieșirile de mijloace fixe efectiv realizate și recunoscute de ANRE și RI corectată utilizată la calculul tarifelor de distribuție atât timp cât se respectă prevederile art. 60, conform formulei (în care k reprezintă numărul de ani ai perioadei de reglementare): (2) Începând cu cea de a IV-a perioadă de reglementare, în calculul prevăzut la alin. (1), pentru ultimul an al perioadei de reglementare p valoarea intrărilor/ieșirilor de mijloace fixe și amortizarea aferentă se consideră la nivelul prognozat.(3) Corecția de venituri aferentă intrărilor/ieșirilor de mijloace fixe realizate și recunoscute de ANRE în anul de referință al perioadei de reglementare p față de cele considerate conform alin. (2) se realizează în primul an al perioadei de reglementare p + 1, odată cu efectuarea corecțiilor anuale. ... 5.9. Noile investiții + Articolul 62În accepțiunea prezentei metodologii, prin investiții realizate se înțeleg acele investiții care sunt finalizate și pentru care a fost întocmit procesul-verbal de punere în funcțiune sau, după caz, de dare în folosință, iar mijloacele fixe rezultate sunt incluse în lista de mijloace fixe a societății și se înregistrează amortizare pentru acestea. + Articolul 63(1) În categoria investițiilor se includ cheltuielile efectuate pentru realizarea de noi mijloace fixe, precum și pentru reconstruirea, modernizarea și retehnologizarea celor existente, care se execută pe bază de documentație specifică: studii de fezabilitate, proiecte tehnice etc.(2) Nu se includ în valoarea investițiilor dobânzile, comisioanele bancare și diferențele de curs valutar aferente creditelor furnizor pentru finanțarea imobilizărilor corporale și necorporale puse în funcțiune. + Articolul 64(1) Operatorul de distribuție are obligația de a transmite spre aprobare ANRE programul de investiții pentru perioada de reglementare p + 1, precum și programele de investiții anuale în conformitate cu prevederile procedurii privind elaborarea și aprobarea programelor de investiții ale operatorilor economici concesionari ai serviciului de distribuție a energiei electrice, aprobate de ANRE (procedura privind investițiile).(2) Valoarea programului de investiții pentru fiecare an t din perioada de reglementare p + 1, prevăzut la alin. (1), trebuie să fie cel puțin egală cu valoarea costului cu amortizarea totală anuală prognozată aferentă aceluiași an t al perioadei de reglementare.(3) Până la data de 1 februarie a fiecărui an, operatorii de distribuție transmit programul de investiții aferent anului în curs, detaliat pe obiective/lucrări de investiții/mijloace fixe și niveluri de tensiune, cu încadrarea în valoarea anuală aprobată de ANRE.(4) În condițiile în care operatorul de distribuție a transmis programul de investiții conform prevederilor prezentei metodologii, dacă autoritatea competentă nu solicită în termen de 30 de zile revizuirea acestuia, programul se aprobă de ANRE conform procedurii privind investițiile. În caz contrar, operatorul de distribuție este obligat să revizuiască programul de investiții în conformitate cu prevederile procedurii privind investițiile.(5) Până la data de 1 octombrie a fiecărui an, operatorii de distribuție pot solicita modificarea programului de investiții pentru anul în curs, cu respectarea valorii totale aprobate anterior pentru anul respectiv.(6) Investițiile efectuate ca urmare a apariției unor cazuri excepționale (de exemplu: război, cutremur, acte teroriste) sau a unor condiții meteorologice deosebite, acceptate în urma analizei efectuate de către ANRE, sunt recunoscute în realizările de investiții ale unui an, cu posibilitatea depășirii valorii anuale de plan aprobate anterior.(7) Valoarea programului anual de investiții și a fiecărui obiectiv/mijloc fix este exprimată în unități monetare considerate în termeni nominali ai anului de referință al perioadei de reglementare.(8) Elaborarea, fundamentarea și modificarea programului de investiții se realizează de operatorul de distribuție în conformitate cu prevederile procedurii privind investițiile.(9) Aprobarea programului de investiții transmis de operatorul de distribuție se realizează de ANRE în conformitate cu prevederile procedurii privind investițiile. + Articolul 65(1) ANRE poate respinge programul de investiții dacă investițiile propuse nu sunt prudente conform documentelor de fundamentare prevăzute de procedura privind investițiile.(2) Investițiile prudente sunt cele în acord cu buna practică a societăților de distribuție de energie electrică similare din Europa.(3) Se consideră investiții prudente acele investiții care se demonstrează a fi necesare, oportune, eficiente și care reflectă condițiile pieței, astfel:a) necesare - determinate de garantarea siguranței în funcționare a sistemului de distribuție și asigurarea continuității serviciului; ... b) oportune - amânarea acestora produce prejudicii operatorului de distribuție și/sau utilizatorului; ... c) eficiente - realizarea investiției aduce beneficii operatorului de distribuție și utilizatorului; ... d) reflectă condițiile pieței - costurile realizate cu investiția reflectă cele mai bune condiții ale pieței existente la data realizării. ... (4) Valoarea programului de investiții prognozat aferent întregii perioade de reglementare, transmis conform prevederilor art. 64 alin. (1) și (2), odată aprobată, se include în întregime în BAR. + Articolul 66(1) Programul de investiții în rețeaua de distribuție este defalcat pe trei tipuri de categorii, cu demonstrarea câștigului de eficiență rezultat, astfel:a) investiții esențiale; ... b) investiții necesare; ... c) investiții justificabile. ... (2) Investiții esențiale sunt acele investiții care au ca scop asigurarea siguranței în exploatare a rețelei de distribuție și a continuității în alimentarea cu energie electrică. Acestea includ, fără a se limita la, următoarele:a) retehnologizarea și modernizarea liniilor/stațiilor și posturilor de transformare existente care sunt supraîncărcate, considerate locuri de muncă cu condiții deosebite din punctul de vedere al securității muncii sau care au parametrii tehnici necorespunzători în conformitate cu normele în vigoare (de exemplu: întrerupătoare care au puteri de scurtcircuit depășite datorită dezvoltării rețelei de distribuție); ... b) înlocuirea echipamentelor existente uzate fizic și moral pentru care nu există piese de schimb și pentru care nu mai pot fi executate lucrări de mentenanță corespunzătoare, înlocuirea echipamentelor pentru a se respecta condițiile de mediu; ... c) instalații pentru compensarea factorului de putere. ... (3) Investiții necesare sunt acele investiții care au ca scop dezvoltarea, modernizarea și creșterea eficienței rețelei de distribuție pentru asigurarea unui serviciu de distribuție la indicatorii de calitate prevăzuți în standardele de performanță în vigoare. Acestea includ, fără a se limita la, următoarele:a) înlocuirea echipamentelor existente amortizate, ai căror parametri tehnici nu mai corespund cu normativele în vigoare și care nu mai asigură respectarea parametrilor de performanță și calitate prevăzuți în legislație; ... b) înlocuirea de echipamente, lucrări de retehnologizare și modernizare pentru reducerea CPT; ... c) îmbunătățirea calității serviciului de distribuție (de exemplu, lucrări pentru creșterea nivelului de tensiune); ... d) realizarea de capacități noi, extinderea rețelei existente pentru alimentarea noilor utilizatori; ... e) implementarea sistemelor de măsurare inteligentă, precum și a celor pentru asigurarea securității cibernetice; ... f) noi racordări, inclusiv cele impuse de legislația primară, întărirea rețelei pentru noile racordări, precum și cota-parte neacoperită de tariful de racordare. ... (4) Investiții justificabile sunt acele investiții pentru care cheltuielile aferente trebuie analizate în raport cu beneficiul pe care îl aduc utilizatorilor. Acestea includ, fără a se limita la, următoarele:a) achiziția de echipamente pentru asigurarea securității muncii și achiziția de echipamente de lucru (truse și scule); ... b) îmbunătățirea condițiilor de muncă (modernizarea clădirilor administrative, dotarea sediilor administrative, achiziția de autoutilitare și alte mijloace de transport necesare desfășurării activității de distribuție etc.); ... c) preluări de capacități energetice de distribuție a energiei electrice de la terți; ... d) înlocuirea grupurilor de măsurare și înlocuiri ale unor părți componente ale mijloacelor fixe, care au ca rezultat îmbunătățirea parametrilor tehnici sau sunt indispensabile la intervale regulate, pentru a asigura continuarea exploatării mijloacelor fixe respective la parametrii normali. ... + Articolul 67(1) ANRE are dreptul de a analiza în orice moment orice investiție realizată, anterior aprobată, din punctul de vedere al: necesității și oportunității investiției, documentației aferente promovării și realizării investiției, eficienței obținute, respectării standardelor de performanță, a reglementărilor și legislației specifice și a costurilor asociate.(2) Pe baza analizei prevăzute la alin. (1), ANRE poate să nu recunoască investițiile care nu îndeplinesc condițiile prevăzute la art. 65. + Articolul 68Valoarea de realizare a unei investiții recunoscută de ANRE nu depășește cu mai mult de 10% valoarea acesteia prevăzută în programul de investiții menționat la art. 64 alin. (4). + Articolul 69(1) La sfârșitul fiecărei perioade de reglementare, ANRE stabilește valoarea BAR necesară calculului tarifelor pentru următoarea perioadă de reglementare, pe baza investițiilor realizate în perioadele anterioare și recunoscute de ANRE, și efectuează corecțiile necesare.(2) Pentru investițiile în rețelele electrice de distribuție puse în funcțiune în perioada a IV-a de reglementare se stabilește un stimulent în valoare de 1 punct procentual peste rata reglementată a rentabilității aprobată conform art. 74. Notă ...
(2) Costurile de capital prognozate determinate de aplicarea prevederilor art. 79 alin. (8) din Legea energiei electrice și a gazelor naturale nr. 123/2012, cu modificările și completările ulterioare, se includ în veniturile liniarizate aferente celei de-a patra perioade de reglementare. Corecțiile rezultate aferente perioadei corespunzătoare din anul 2019 sunt luate în considerare la stabilirea tarifelor de distribuție aplicabile în anul 2019, începând cu data de 1 iulie 2019.” + Articolul 70(1) Investițiile prevăzute într-un program anual care se pun în funcțiune în anul următor se introduc în BAR în anul de punere în funcțiune, cu posibilitatea depășirii valorii programului anual respectiv.(2) La solicitarea operatorului de distribuție, pentru stabilirea corecției anuale determinate conform prevederilor art. 104, valoarea investițiilor de la alin. (1), realizate până la data de 1 octombrie a anului t și recunoscute în conformitate cu prevederile procedurii privind investițiile, se adaugă la valoarea investițiilor realizate în anul t – 1. + Articolul 71Investițiile realizate suplimentar, cu excepția celor prevăzute la art. 64 alin. (6), față de programul aprobat aferent unei anumite perioade de reglementare p pot fi introduse în BAR la începutul perioadei de reglementare p+1, la valoarea rămasă de amortizat, numai dacă au fost aprobate de către ANRE înainte de realizarea acestora. + Articolul 72(1) Veniturile ∆V_I rezultate din nerealizarea/ depășirea în oricare an al perioadei de reglementare p a investițiilor aprobate de ANRE sunt reduse din/adăugate la veniturile aferente perioadei de reglementare p + 1, respectiv la venitul-țintă inițial aferent primului an al perioadei de reglementare p + 1. (la 15-11-2019, Alineatul (1) din Articolul 72 , Punctul 5.9. , Punctul 5. a fost modificat de Punctul 18, Articolul I din ORDINUL nr. 203 din 14 noiembrie 2019, publicat în MONITORUL OFICIAL nr. 924 din 15 noiembrie 2019 ) (2) Valoarea ∆V_I se calculează cu formula: unde:(BAR_realiz, t – BAR_prognoz, t) - diferența valorică dintre baza reglementată a activelor realizată ce conține investițiile realizate în anul t și baza reglementată a activelor prognozată ce conține investițiile prognozate a fi realizate în anul t, exprimată în termeni nominali ai anului t;(AM_realiz, t – AM_prognoz, t) - diferența dintre valoarea reglementată a amortizării realizate în anul t și valoarea reglementată a amortizării prognozate pentru anul t, exprimată în termeni nominali ai anului t;RTS_t - rata dobânzii titlurilor de stat considerată pentru anul t, în termeni reali;ΔVI_I, t - corecția de venit datorată nerealizării investițiilor aferente anului t, aplicată în timpul perioadei de reglementare, exprimată în termeni nominali ai anului t. ... 5.10. Rata reglementată a rentabilității + Articolul 73RRR se calculează în termeni reali pe baza costului mediu ponderat al capitalului înainte de impozitare. + Articolul 74(1) RRR este aceeași pentru toți operatorii de distribuție.(2) RRR se stabilește de ANRE în conformitate cu prevederile prezentei metodologii și se aprobă prin ordin al președintelui ANRE cu cel puțin 3 luni înainte de începerea unei noi perioade de reglementare. Notă ...

References: Articolul 6
 Articolul 6
 Articolul 7
 Articolul 8
 Articolul 9
 Articolul 10
 Articolul 11
 Articolul 12
 Articolul 13
 Articolul 14
 Articolul 15
 Articolul 16
 Articolul 17
 Articolul 18
 Articolul 19
 Articolul 20
 Articolul 21
 Articolul 22
 Articolul 23
 Articolul 23
 Articolul 24
 Articolul 25
 Articolul 26
 Articolul 27
 Articolul 28
 Articolul 29
 Articolul 30
 Articolul 31
 Articolul 32
 Articolul 32
 Articolul 33
 Articolul 34
 Articolul 34
 Articolul 34
 Articolul 35
 Articolul 36
 Articolul 37
 Articolul 38
 Articolul 39
 Articolul 40
 Articolul 41
 Articolul 42
 Articolul 43
 Articolul 44
 Articolul 45
 Articolul 46
 Articolul 47
 Articolul 47
 Articolul 48
 Articolul 49
 Articolul 50
 Articolul 51
 Articolul 52
 Articolul 53
 Articolul 54
 Articolul 55
 Articolul 56
 Articolul 56
 Articolul 57
 Articolul 58
 Articolul 59
 Articolul 60
 Articolul 60
 Articolul 60
 Articolul 61
 Articolul 62
 Articolul 63
 Articolul 64
 Articolul 65
 Articolul 66
 Articolul 67
 Articolul 68
 Articolul 69
 Articolul 70
 Articolul 71
 Articolul 72
 Articolul 72
 Articolul 73
 Articolul 74